भारत में जनगणना के काम शुरू हो गइल बा. रउआ सभे से निहोरा बा कि आपन पहिला भासा हिंदी आ दोसरा भासा के रूप में भोजपुरी लिखवाईं अगर रउआ मैथिली बोलत होखीं, आ चाहे कवनो दोसर भासा, त उहे लिखवाईं. आखिर रउआ मालूम होखे के चाहीं कि राउर मातृभासा बोले वाला लोग वास्तव में केतना बाड़े.
सच्चाई ई बा कि आजो भोजपुरियन के कुल्ह संख्या के सही आंकड़ा सरकार भिरी नइखे. सरकार त जानबूझ के भोजपुरी के हिंदी भासा के एगो बोली भ बता के एकरा दे दबावल चाह तिया. बाकिर अगर हमनी के जागरूक ना होखब जा त एकर नोकसान हमनिये के नू होई. भोजपुरी के बजार गरम बा. राजनीतियो खूब हो रहल बा. भोजपुरी में लोग संसदो में बोलेले, हंसी मजाक आ गारी गुप्तो हो जाला, बाकिर एह भासा के अलग मान्यता देवे में सबके करेजा फाटे लाग ता. डेराता लोग कि कहीं भोजपुरिया आ जइहें स हमनी के का होई. बाकिर अब भोजपुरिया लोग जाग गइल बाड़े. सिनेमा से लेके मीडिया आ मार्केट से लेके संसद तक भोजपुरिया छा गइल बाड़े. कतना दिन रोकी लोग. बाकिर एह भासा के मान्यता मिल जाये त भोजपुरी बोले वाला नवका पीढ़ी के लइका लइकन के रोजी रोजगार मिले में आसानी होई. गांव के भोजपुरिया औरतन के मान बढ़ी आ कमाये के रस्ता खुली.
एह से चलीं कहल जाव --
हिंदी हमरी आन ह, त भोजपुरी पहिचान ह
राजभासा हिंदी के राष्ट्रभासा बनाईं.
बाकिर भोजपुरियो के भाग जगाईं.
Global Bhojpuri Movement की तरफ से जारी अपील
written by noopur, May 09, 2010
written by Avinash Pathak, May 08, 2010
written by satya prakash azad, May 07, 2010
written by sushil baba, May 07, 2010
bho_Deva bho_Deva bho_Deva bho_Deva awa_Deva bho_Deva hin_Deva eng_Latn eng_Latn eng_Latn eng_Latn